שו"ת רשב"ץ (תשב"ץ)/חלק ב/קסד
קסונטינא להחכם ר' מיימון נגאר י"א

שאלה קסד:
כתבת זה לשונך תובעת כתובתה מיד תצא מדירת בעלה אפי' לא פרעו לה כתובת' כמו שאין לה מזונו' מיד כשתבעה כך אין לה דירה וכן פירשוה המפרשים ז"ל ההיא (כתובו' נ"ד ע"א) דתובע' כתובת' בב"ד אין לה מזונו' אפילו כשלא פרעו לה כתובת' א"כ תיפוק מינה לענין דירה דכי היכי דמפסד' מזונו' בתביע' כתובת' ה"נ לענין דיר' דתנאי א' הוא ואע"ג דלאו הא בהא תליא דאשכחן דאין לה מזונו' ויש לה דירה כגון שאין הנכסים מספיקין לזונה והיא רוצה לדור בבית בלא מזונו' זה דוקא כשלא תבעה כתובתה וכן כתבו שם המפרשים ז"ל בפירוש ובלא תביעת כתובת' וא"ת א"כ מפני מה אמרו התובעת כתובת' אין לה מזונו' ולא אמרו אין לה דירה.
נ"ל דרבותא קמ"ל דאפילו מזונו' שאינה מפסדת לעולם אפי' במפסדת דירה כגון בית צר בתובע' כתובת' מפסדת הכל ואפי' מזונו' ולפ"ז יש לשאול אם תבעה כתובתה בדין ועדיין לא פרעה לה כתובת' והיא אומרת לא אצא עד שאפרע מכתובתי אם הדין עמה ולא תצא עד שתפרע או נאמר תצא והם יפרעו לה כתובתה כאשר תשיג ידם ותעמוד עמהם בדין עד כאן:

תשובה:
ענין המדור וענין המזונו' הכל תנאי אחד הוא שכן הוא לשון תנאי ב"ד (שם נ"ב ע"ב) את תהא יתבא בביתי ומתזנא מנכסי וכל זמן שיש חיוב מזונו' יש חיוב מדור ואם אין שם חיוב מזונו' אין חיוב מדור ומה שחלקת בין חיוב מדור לחיוב מזונו' כשיש מדור ואין נכסי' לזונה או יש נכסים ואין שם בית אינו מפני שאין שם חיוב אלא מפני שאין שם במה יחול החיוב שאם יש מדור ואין שם נכסים תדור ולא תהא ניזוני' לפי שאין להם במה לזון אע"פ שהיו חייבין לזונה אלו היו שם נכסים וכשאין שם בית שהיא ניזוני' ואין לה דירה אינו מפני שאין לה חיוב דירה אלא מפני שאין שם בית שנתחייב לה שכך כ' לה בביתי ולא בביקתי וחייבים לשכור לה אם הנכסים מספיקים כדעת רבים ואחר שהוא כן כשהפסידה מזונו' מן הדין ה"ה שהפסיד' מדור שהכל תנאי א' הוא ובתובע' (מזונו') [כתובת'] בב"ד כיון שהפסיד' מזונו' הפסיד' מדור ואע"פ שלא פרעו לה כתובת' כיון שאין לה מזונו' אין לה מדור דחד טעמא הוא לתרוייהו שבתביע' כתובת' גלתה דעתה שרוצה להנשא והוא לא נתחייב במדור ובמזונו' אנא כל ימי מיגר ארמלותה בביתיה וכי היכי דבנתארסה איבדה זכותא הכי נמי בתובע' אע"ג דבכחלה ופרקסא לא הפסידה וזה ברור הוא וא"צ להאריך יותר: